В света има много супергерои.
Но суперсилата им е най-лошата от всички възможни: невидими са
Например, catadores,
работници, които се прехранват като събират вторични суровини.
Catadores се появяват в резултат на социално неравенство, безработица
и изобилието на битови отпадъци,
от неефективната система за събиране на боклук.
Трудът на catadores тежък, честен и жизнено важен,
с ползи за цялото население. Но те не получават признание за него.
Тук в Бразилия те събират 90 % от боклука, който бива рециклиран.
Повечето catadores работят независимо,
събират боклук от улиците и го продават на сметищата на много ниска цена.
Могат да съберат над 300 кг
в своите торби, пазарски колички, колела и carroças.
Carroças са колички от дърво или метал
разпространени по улиците на Бразилия,
подобно на графити и улично изкуство.
Така се срещнах за първи път с тези маргинализирани супергерои.
Аз съм художник на графити и активист,
изкуството ми е социално, политическо, насочено към околната среда.
През 2007 пренесох работата си от стените върху carroças,
давайки израз на посланието си в градска среда.
Но този път давайки глас на catadores.
Като добавихме изкуство и чувство за хумор на каузата, тя стана по-привлекателна,
което помогна да привлечем внимание към catadores
и да повдигнем самочувствието им.
Освен това те вече са известни по улиците, в медиите и обществото.
Така че,
впуснах се в тази вселена и не съм спирал.
Изрисувал съм над 200 carroças в много градове
и съм канен да правя изложби и обиколки по целия свят.
И тогава разбрах, че catadores, в своята невидимост,
не са особеност само на Бразилия.
Срещнах ги в Аржентина, Чили,
Бливия, Южна Африка, Турция
и дори в развити страни като САЩ и Япония.
Разбрах, че трябва да привлека повече хора за каузата,
защото предизвикателството е голямо.
Създадох съвместно движение, наречено Pimp My Carroça...
(Смях) ...голямо събитие, организирано с дарения.
Благодаря.
(Аплодисменти)
Pimp My Carroça е голямо благотворително събитие,
целящо да помогне на catadores и техните carroças.
Catadores биват спомогнати от терапевти и здравни работници
като лекари, зъболекари, подиатристи, фризьори, масажисти
и много други.
Освен това получават светлоотразителни жилетки, ръкавици, дъждобрани и очила,
за да гледат града с висока резолюция,
докато нашите невероятни доброволци реновират техните carroças.
За тяхната безопасност получават и
светлоотразителни ленти, клаксони и огледала.
И на края, изрисувани от улични художници,
те се превърнаха в голяма, страхотна, движеща се изложба.
Pimp My Carroça пое по улиците на Сао Пауло, Рио де Женейро и Куричиба.
Но, за да отговорим на нуждите на други градове, включително извън Бразилия,
създадохме Pimpx, вдъхновен от TEDx,
опростена, направи си сам версия на Pimp My Carroça, финансирана с дарения.
Така че сега всеки може да се присъедини.
За 2 години, над 170 catadores, 800 доброволци, 200 улични художници
и над 1000 дарителя
са били част от движението Pimp My Carroça,
чиято дейност дори е използвана за обучаване по рециклиране в местно училище.
Така че catadores вече не са невидими,
а са все по-уважавани и ценени.
Благодарение на освежените си carroças, се борят с предразсъдъците,
повишават доходите си и взаимоотношенията си с обществото.
Така че искам да ви предизвикам да започнете да виждате и отдавате дължимото
на catadores и останалите невидими герои в града Ви.
Опитайте се да гледате на света като на едно цяло, без граници.
Вярвате или не,
в света има над 20 милиона catadores.
Така че, слеващият път, когато видите някой,
оценете го като жизнено важна част от обществото ни.
Muito obrigado, благодаря ви.
(Аплодисменти)